CELEX: 62010CN0510
Language: el
Date: 2010-10-25 00:00:00
Title: Υπόθεση C-510/10: Αίτηση για την έκδοση προδικαστικής αποφάσεως, την οποία υπέβαλε το Østre Landsret (Δανία) στις 25 Οκτωβρίου 2010 — DR και TV2 Danmark A/S κατά NCB

18.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/36
            
         Αίτηση για την έκδοση προδικαστικής αποφάσεως, την οποία υπέβαλε το Østre Landsret (Δανία) στις 25 Οκτωβρίου 2010 — DR και TV2 Danmark A/S κατά NCB
   (Υπόθεση C-510/10)
   ()
   2010/C 346/63
   Γλώσσα διαδικασίας: η δανική
   
      Αιτούν δικαστήριο
   
   Østre Landsret
   
      Διάδικοι στην υπόθεση της κύριας δίκης
   
   
      Προσφεύγουσες: 1. DR και 2. TV2 Danmark A/S
   
      Καθής: NCB
   
      Προδικαστικά ερωτήματα
   
   
               1)
            
            
               Πρέπει οι φράσεις «δι’ ιδίων μέσων» από το άρθρο 5, παράγραφος 2, στοιχείο δ', της οδηγίας 2001/29/ΕΚ (1) και «για λογαριασμό και υπό την ευθύνη του τηλεοπτικού οργανισμού» από την 41η αιτιολογική σκέψη της οδηγίας αυτής να ερμηνευθούν με βάσει το εθνικό ή το κοινοτικό δίκαιο;
            
         
               2)
            
            
               Πρέπει να θεωρηθεί ότι η διατύπωση του άρθρου 5, παράγραφος 2, στοιχείο δ', της οδηγίας 2001/29/ΕΚ, όπως, λόγου χάρη, στο δανικό, αγγλικό και γαλλικό κείμενό της σημαίνει «για λογαριασμό και υπό την ευθύνη του τηλεοπτικού οργανισμού» ή, όπως λόγου χάρη στο γερμανικό κείμενο, ότι σημαίνει «για λογαριασμό ή υπό την ευθύνη του τηλεοπτικού οργανισμού»;
            
         
               3)
            
            
               Αν υποτεθεί ότι οι φράσεις που παρατίθενται στο ερώτημα 1 πρέπει να ερμηνευθούν με βάση το κοινοτικό δίκαιο ερωτάται περαιτέρω: ποια κριτήρια πρέπει να εφαρμόσουν τα εθνικά δικαστήρια για να κρίνουν αν μια εγγραφή που πραγματοποιείται από τρίτον (τον παραγωγό) προκειμένου να χρησιμοποιηθεί για τις μεταδόσεις του ραδιοτηλεοπτικού οργανισμού έγινε «δι’ ιδίων μέσων», και «για λογαριασμό και/ή υπό την ευθύνη του τηλεοπτικού οργανισμού» έτσι ώστε η εγγραφή καλύπτεται από την εξαίρεση του άρθρου 5, παράγραφος 2, στοιχείο δ', της οδηγίας 2001/29/ΕΚ;
               Σε σχέση με το ερώτημα 3, χρήζουν διευκρινίσεως τα ακόλουθα ειδικότερα ζητήματα:
               
                           α)
                        
                        
                           Έχει η φράση «ίδια μέσα» του άρθρου 5, παράγραφος 2, στοιχείο δ', της οδηγίας 2001/29/ΕΚ την έννοια ότι η εγγραφή που πραγματοποιείται από τον παραγωγό για να χρησιμοποιηθεί στις εκπομπές του τηλεοπτικού οργανισμού καλύπτεται από την εξαίρεση του άρθρου 5, παράγραφος 2, στοιχείο δ', μόνο αν ο τηλεοπτικός οργανισμός ευθύνεται έναντι τρίτων για τις πράξεις και παραλείψεις του παραγωγού σε σχέση με την εγγραφή, ως αν είχε τελέσει ο ίδιος ο τηλεοπτικός οργανισμός τις πράξεις και παραλείψεις αυτές;
                        
                     
                           β)
                        
                        
                           Πληρούται η προϋπόθεση ότι οι εγγραφές πρέπει να γίνονται «για λογαριασμό και/ή υπό την ευθύνη του τηλεοπτικού οργανισμού» οσάκις ο τηλεοπτικός οργανισμός παραγγέλλει στον παραγωγό να πραγματοποιήσει εγγραφή την οποία θα μεταδώσει ο τηλεοπτικός οργανισμός και αν υποτεθεί ότι ο τηλεοπτικός οργανισμός έχει το δικαίωμα να μεταδώσει την εν λόγω εγγραφή;
                           Το Østre Landsret ερωτά αν μπορούν ή πρέπει να ληφθούν υπόψη τα ακόλουθα στοιχεία για την απάντηση στο ερώτημα 3(β) και αν πρέπει ποια είναι η βαρύτητά τους:
                           
                                       i)
                                    
                                    
                                       Το αν την τελική και αποφασιστική και καλλιτεχνική/εκδοτική απόφαση ως προς το περιεχόμενο του προγράμματος που παραγγέλλεται βάσει της συμφωνίας μεταξύ των μερών αυτών έχει ο τηλεοπτικός οργανισμός ή ο παραγωγός.
                                    
                                 
                                       ii)
                                    
                                    
                                       Το αν ο τηλεοπτικός οργανισμός ευθύνεται έναντι τρίτων για τις υποχρεώσεις του παραγωγού σχετικά με την εγγραφή ως αν είχε τελέσει ο ίδιος τις συναφείς πράξεις ή παραλείψεις.
                                    
                                 
                                       iii)
                                    
                                    
                                       Το αν ο παραγωγός υποχρεούται βάσει της συμφωνίας με τον τηλεοπτικό οργανισμό να παραδώσει το οικείο πρόγραμμα στον τηλεοπτικό οργανισμό αντί συγκεκριμένου τιμήματος και οφείλει να αντιμετωπίσει, με το τίμημα αυτό όλες τις δαπάνες που συνεπάγεται ενδεχομένως η εγγραφή.
                                    
                                 
                                       iv)
                                    
                                    
                                       Το αν την ευθύνη για την εγγραφή έναντι τρίτων αναλαμβάνει ο ραδιοτηλεοπτικός οργανισμός ή ο παραγωγός.
                                    
                                 
                     
                           γ)
                        
                        
                           Πληρούται η προϋπόθεση ότι η εγγραφή πρέπει να πραγματοποιείται «για λογαριασμό και/ή υπό την ευθύνη ραδιοτηλεοπτικού οργανισμού» στην περίπτωση όπου ο ραδιοτηλεοπτικός οργανισμός παραγγέλλει στον παραγωγό να πραγματοποιήσει εγγραφή την οποία θα μεταδώσει ο ραδιοτηλεοπτικός οργανισμός και αν υποτεθεί ότι ο ραδιοτηλεοπτικός οργανισμός έχει το δικαίωμα να μεταδώσει την εγγραφή, και στην περίπτωση όπου ο παραγωγός, κατόπιν συμφωνίας με τον ραδιοτηλεοπτικό οργανισμό για την εγγραφή, έχει αναλάβει την οικονομική και νομική ευθύνη για (i) την κάλυψη όλων των εξόδων που συνδέονται με την εγγραφή αντί τιμήματος εκ των προτέρων καθορισθέντος· (ii) την αγορά των δικαιωμάτων· και (iii) απρόοπτες περιστάσεις περιλαμβανομένης ενδεχομένης καθυστερήσεως στην εγγραφή και καταγγελίας της συμβάσεως χωρίς όμως ο ραδιοτηλεοπτικός οργανισμός να ευθύνεται έναντι τρίτων για τις υποχρεώσεις του παραγωγού όσον αφορά την εγγραφή ως αν είχε τελέσει ο ίδιος ο ραδιοτηλεοπτικός οργανισμός τις οικείες πράξεις και παραλείψεις;
                        
                     
         
      (1)  ΕΕ L 167, σ. 10.